สลด! ผู้โดยสารรถไฟฟ้าเสียชีวิตบน BTS สถานีหมอชิต
สลด! ผู้โดยสารรถไฟฟ้าชาวเมียนมา อายุ 51 ปี หมดสติ ส่งผลให้เสียชีวิตบนสถานีหมอชิต
21 มิ.ย. 2560

ผู้สื่อข่าวรายงานว่า ในวันนี้ (21 มิ.ย.60) เมื่อเวลาประมาณ 11.15 น. ที่ผ่านมาเกิดเหตุพบผู้โดยสารชาวเมียนมาหมดสติบริเวณชานชาลาสถานีรถไฟฟ้าบีทีเอส หมอชิต ทราบชื่อคือ นายมาวมี อายุ 51 ปี
ทั้งนี้ เจ้าหน้าที่สถานีรถไฟฟ้าเข้าช่วยปฐมพยาบาลและทำการกู้ชีพที่ห้องพยาบาล แต่ไม่เป็นผล ส่งผลให้เสียชีวิตในที่สุดเบื้องต้นคาดว่า มีอาการป่วยด้วยโรคประจำตัว โดยขณะนี้ได้ติดต่อญาติเรียบร้อยแล้ว และอยู่ระหว่างเคลื่อนย้ายศพไปสถาบันนิติเวช โรงพยาบาลตำรวจ เพื่อชันสูตรอย่างละเอียดต่อไป